## El Consell impulsa nou plans de dinamització i governança turística per a potenciar els recursos turístics de la Comunitat Valenciana

*** Aprova els plans dels Ports, Espadà-Millars, Alt Maestrat, la Costera-Canal, el Baix Segura, Camp de Morvedre, Plana de l'Arc, Alt Palància i Tierra del Vino
* L'objectiu és la innovació, modernització, foment i consolidació dels productes turístics valencians des de la perspectiva de l'oferta**

El Consell ha autoritzat la subscripció de nou convenis de col·laboració entre Turisme Comunitat Valenciana, les diputacions provincials de València i Alacant, el Patronat Provincial de Turisme de Castelló Costa Azahar i diferents entitats de les tres províncies, per al desenvolupament dels plans de dinamització i governança turística.

En concret, els plans de dinamització aprovats són els relatius a les zones dels Ports, Espadà-Millars, Alt Maestrat, la Costera-Canal, el Baix Segura (Convega), Camp de Morvedre, Plana de l'Arc, Alt Palància i Tierra del Vino.

Mitjançant estos convenis es proposen executar actuacions que perseguixen l'augment de la qualitat dels serveis turístics del territori, la millora del medi urbà i natural, i l'ampliació i millora dels espais d'ús públic.

Així mateix, estos plans contribuïxen a l'augment, diversificació i millora de l'oferta complementària, la reivindicació dels recursos turístics, la creació de nous productes i la sensibilització i implicació de la població i agents locals en una cultura de qualitat.

Els plans de dinamització i governança turística de la Comunitat Valenciana es configuren com una iniciativa de la Generalitat, instrumentada a través de la formalització de convenis entre Turisme Comunitat Valenciana, les diputacions provincials i altres administracions públiques i ens privats.

Esta iniciativa està destinada a la innovació, modernització, foment i consolidació dels productes turístics valencians des de la perspectiva de l'oferta, atenent fonamentalment criteris de millora de la competitivitat, sostenibilitat i reequilibri socioterritorial.

**Mancomunitat comarcal Els Ports**

En concret, el Consell ha aprovat la subscripció del conveni de col·laboració entre Turisme Comunitat Valenciana, el Patronat Provincial de Turisme de Castelló Costa Azahar i la Mancomunitat Comarcal Els Ports per al desenvolupament del Pla de dinamització i governança turística en 2023.

L'import total màxim de cost d'execució de les actuacions a desenvolupar mitjançant este conveni ascendix a 150.000 euros, que seran finançats per les tres entitats a parts iguals. Amb això, Turisme Comunitat Valenciana subvencionarà el pla amb un terç del total, 50.000 euros.

**Espadà-Millars**

El Consell ha aprovat també la subscripció del conveni de col·laboració entre Turisme Comunitat Valenciana, el Patronat Provincial de Castelló Costa Azahar i la Mancomunitat Espadán-Mijares, per al desenvolupament del nou Pla de dinamització i governança turística de la zona durant l'exercici 2023.

Mitjançant este conveni, Turisme Comunitat Valenciana destinarà un total de 50.000 euros, un terç del total del finançament del pla, per a la realització de diferents accions que impulsen la qualitat dels serveis turístics.

**Alt Maestrat**

El Consell ha donat també llum verda al conveni entre Turisme Comunitat Valenciana, el Patronat Provincial de Turisme de Castelló Costa Azahar i l'Associació Intermunicipal Alt Maestrat per al desenvolupament del Pla de dinamització i governança turística en 2023.

Per a este pla, Turisme destinarà un total de 50.000 euros, un terç del total per a impulsar accions de millora dels recursos turístics del territori.

L'Associació Intermunicipal Alt Maestrat la conformen els municipis d'Albocàsser, Catí, Culla i Benassal.

**La Costera-Canal**

El Consell ha aprovat també la subscripció del conveni de col·laboració entre Turisme Comunitat Valenciana, la Diputació Provincial de València i la Mancomunitat La Costera-Canal, que integra 20 municipis, per a impulsar el Pla de dinamització i governança turística de la zona.

Mitjançant este conveni, les tres entitats finançaran l'import total de les actuacions a parts iguals. Així, Turisme Comunitat Valenciana destinarà 50.000 euros.

**Baix Segura (Convega)**

El Consell ha aprovat també la subscripció del conveni de col·laboració entre Turisme Comunitat Valenciana, la Diputació Provincial d'Alacant i el Consorci per al desenvolupament econòmic del Baix Segura (Convega), per a l'impuls del nou Pla de dinamització i governança turística de la zona durant l'exercici 2023.

Mitjançant este conveni, Turisme Comunitat Valenciana destinarà un total de 200.000 euros, la meitat del total del finançament del pla, per a la realització d'accions que impulsen la qualitat dels serveis i productes turístics del Baix Segura.

**Camp de Morvedre**

El Consell ha autoritzat el conveni entre Turisme Comunitat Valenciana, la Diputació Provincial de València i l'Ajuntament de Sagunt per al desenvolupament del seu Pla de dinamització i governança turística.

Per a este pla, Turisme Comunitat Valenciana destinarà un total de 50.000 euros, un terç del total per a impulsar accions de millora i reivindicació dels recursos turístics del Camp de Morvedre.

**Plana de l'Arc**

El Consell ha aprovat el conveni entre Turisme Comunitat Valenciana, el Patronat Provincial de Turisme de Castelló Costa Azahar i l'Associació Intermunicipal de Dinamització i Promoció de la Plana de l'Arc per al desenvolupament del Pla de dinamització i governança turística en 2023.

Per a este pla, Turisme destinarà 50.000 euros, un terç del total, per a impulsar accions de millora i reivindicació dels recursos turístics de la zona.

L'Associació Intermunicipal de Plana de l'Arc la conformen els municipis de Benlloc, Cabanes, les Coves de Vinromà, Torre d'en Doménec, Vilafamés, Vilanova d'Alcolea i Vall d'Alba.

**Mancomunitat d'Interior Tierra del Vino**

El Consell ha validat el conveni entre Turisme Comunitat Valenciana, la Diputació Provincial de València i la Mancomunitat d'Interior Tierra del Vino (MITV) per al desenvolupament del Pla de dinamització i governança turística en 2023.

Per a este pla, Turisme Comunitat Valenciana destinarà un total de 50.000 euros, un terç del total, per a impulsar accions de millora i reivindicació turística de la zona.

La MITV la conformen els municipis de Camporrobles, Caudete de las Fuentes, Fuenterrobles, Requena, Sinarcas, Utiel, Venta del Moro i Villargordo del Cabriel.

**Alt Palància**

Finalment, el Consell ha autoritzat també el conveni entre Turisme Comunitat Valenciana i la Mancomunitat Intermunicipal de l'Alt Palància per al desenvolupament del Pla de dinamització i governança turística en 2023.

Turisme Comunitat Valenciana aportarà un terç del total, que ascendirà a 200.000 euros en 2023.

Fecha: 25/10/2023